Turret kamera – niekedy tiež nazývaná ako eyeball alebo flat-faced kamera – v podstate predstavuje kombináciu dome kamery so sklenenou krycou kopulou a bullet kamery. Časť s objektívom a IR prísvitom má tvar gule na strane zrezanej do roviny, pričom táto guľa je umiestnená v základni, ktorá umožňuje jej otáčanie okolo zvislej aj vodorovnej osi. Hlavnými výhodami turret kamery sú väčšia nenápadnosť v porovnaní s bullet kamerou a lepšia kvalita nočného obrazu v porovnaní s dome kamerou, ktorej sklenená krycia kupola môže spôsobovať nežiaduce odlesky, v krajnom prípade môže dôjsť k jej zahmleniu.